श्रेयस अय्यर की जगह टीम में शामिल, फ्रेंचाइजी ने 2.8 करोड़ रुपए में खरीदा
IPL 2023; Kolkata Knight Riders (KKR) have added England's Jason Roy to their team for IPL 2023 कोलकाता नाइट राइडर्स (KKR) ने इंग्लैंड के जेसन रॉय को टीम में शामिल किया है। KKR ने जेसन रॉय को IPL 2023 के लिए उनके बेस प्राइस 1.5 करोड़ रुपए से 2.8 करोड़ रुपए में साइन किया है।
कोलकाता नाइट राइडर्स (KKR) ने इंग्लैंड के जेसन रॉय को टीम में शामिल किया है। KKR ने जेसन रॉय को IPL 2023 के लिए 2.8 करोड़ रुपए में साइन किया है। KKR के श्रेयस अय्यर टूर्नामेंट से बाहर हो गए हैं जबकि बांग्लादेश के ऑलराउंडर शाकिब अल हसन ने सीजन के लिए अपनी अनुपलब्धता की पुष्टि की है।
शाकिब के मुताबिक, उन्हें अभी बांग्लादेश की ओर से आयरलैंड के खिलाफ टेस्ट मैच खेलना है। इसके बाद व्यक्तिगत कारणों की वजह से वह इस साल टूर्नामेंट में हिस्सा नहीं लेंगे। दूसरी ओर KKR और बांग्लादेश टीम के खिलाड़ी लिटन दास भी आयरलैंड के खिलाफ टेस्ट मैच खेलने के बाद ही KKR के कैंप को जॉइन करेंगे।
आखिरी बार सनराइजर्स हैदराबाद से खेले थे जेसन रॉय
जेसन रॉय इससे पहले 2017 और 2018 सीजन में हिस्सा लिया था, आखिरी बार सनराइजर्स हैदराबाद के लिए 2021 सीजन में खेलते नजर आए थे। साल 2021 में उन्होंने पांच मैच खेले, जिसमें एक अर्धशतक सहित 150 रन बनाए। 32 साल के खिलाड़ी ने इंग्लैंड के लिए 64 T20I खेले हैं, जिसमें 8 अर्द्धशतक के साथ 137.61 के स्ट्राइक रेट से 1522 रन बनाए हैं।
KKR ने शाकिब को 1.5 करोड़ रुपए में खरीदा था
IPL 2023 की नीलामी में KKR ने शाकिब अल हसन को 1.5 करोड़ रुपए में खरीदा था। फ्रेंचाइजी और शाकिब के बीच सीजन के पहले से ही अटकले चल रही थी। BCB यानी बांग्लादेश क्रिकेट बोर्ड ने शाकिब और लिटन दस को रिलीज करने से इंकार कर दिया है। ताकि, दोनों मीरपुर टेस्ट का हिस्सा बन सके।
हालांकि शुरुआत में फ्रेंचाइजी को लगा की शाकिब और दास टेस्ट मैच स्किप कर KKR हिस्सा बन सकते है, लेकिन ऐसा हुआ नहीं।
गुरनूर पंजाब किंग्स से जुड़े 
पंजाब किंग्स के ऑलराउंडर राज अंगद बावा चोट के कारण लीग के इस सीजन से बाहर हो गए हैं। फ्रेंचाइजी ने उनकी जगह गुरनूर सिंह बराड़ को अपनी टीम में शामिल किया है। पंजाब ने गुरनूर को 20 लाख रुपये में अपने साथ जोड़ा है।
